S-600/2022

Mál þetta, sem dómtekið var 9. mars 2022, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur H-kk-þgf K-kk-þgf, kt. 000000- 0000, óstaðsettur í hús, „fyrir eftirtalin umferðar- og fíkniefnalagabrot, með þvíað hafa:

1. Laugardaginn 12. desember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 785 ng/ml og tetrahýdrókannabínól 7,5 ng/ml) um Reykjanesbraut í Reykjavík, við Grillhúsið, þar sem lögregla stöðvaði aksturinn.

M: 007-2020-74262

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 13. janúar 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 140 ng/ml, MDMA 150 ng/ml og tetrahýdrókannabínól 2,7 ng/ml) um Ármúla í Reykjavík, við hús nr. 37, þar sem lögregla stöðvaði aksturinn.

M: 007- 2021- 2638

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 30. mars 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 190 ng/ml) um Dugguvog í Reykjavík, við hús nr. 50, þar sem lögregla stöðvaði aksturinn og haft í vörslum sínum 0,68 gaf amfetamíni, sem lögreglumenn fundu við öryggisleit á ákærða.

M: 007- 2021- 18807

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Verjandi ákærða krefst vægustu refsingar sem lög leyfa og málsvarnarlauna sér til handa að mati dómsins.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærði er fæddur í mars [ ---]. Samkvæmt framlögðu sakavottorði, dagsettu 25. janúar, var ákærði dæmdur til greiðslu sektar og sviptingu ökuréttar í fjóra mánuði með dómi 11. október 2012, meðal annars fyrir akstur undir áhrifum ávana- og fíkniefna. Þá gekkst ákærði undir greiðslu sektar fyrir að aka sviptur ökurétti með lögreglustjórasátt 8. ágúst 2013. Ákærði var dæmdur í 30 daga fangelsi skilorðsbundið til tveggja ára með dómi 2. nóvember 2018, m. a. fyrir akstur undir áhrifum ávana- og fíkniefna og var sviptur ökurétti í fimm ár. Með dómi Héraðsdóms Reykjavíkur 13. nóvember 2019 var ákærði dæmdur í fjögurra mánaða fangelsi, en þar af var einn mánuði skilorðsbundinn til tveggja ára og þá var hann sviptur ökurétti ævilangt, m. a. fyrir akstur undir áhrifum ávana- og fíkniefna og akstur sviptur ökurétti. Þá var skilorðsdómurinn frá 2018 dæmdur upp. Ákærða var gerð fimm mánaða fangelsisrefsing með dómi 29. júní 2020 og ævilöng ökuréttarsvipting áréttuð, aftur m. a. fyrir akstur undir áhrifum ávana- og fíkniefna og sviptur ökurétti. Skilorðshluti dómsins frá 13. nóvember 2019 var einnig dæmdur upp og ákærða gerð refsing í einu lagi. Loks hlaut ákærði sjö mánaða fangelsisrefsingu með dómi frá 31. mars 2021 og ævilöng svipting hans var áréttuð á ný, m. a. fyrir sömu brot. Brot ákærða samkvæmt öllum ákæruliðum voru framin fyrir uppsögu framangreinds dóms frá 31. mars 2021 og verður honum því gerður hegningarauki vegna þeirra, sbr. 78. gr. almennra hegningarlaga nr. 19/1940. Við ákvörðun refsingar verður því miðað við ákærði hafi í fimmta sinn sinn gerst sekur um vímuefnaakstur og í þriðja sinn sekur um akstur svipur ökurétti, allt innan ítrekunartíma í skilningi 71. gr. almennra hegningarlaga. Ákærði játaði brot sín greiðlega fyrir dómi og verður það virt honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju, 77. gr. og 78. gr. almennra hegningarlaga nr. 19/1940 þykir refsing ákærða hæfilega ákveðin sex mánaða fangelsi. Að öllu framangreindu virtu, sem og með vísan til dómvenju, þykja ekki efni til að skilorðsbinda refsingu hans.

Ákærði var sviptur ökuréttindum ævilangt með dóminum frá 13. nóvember 2019 og var sú svipting áréttuð með dómunum frá 29. júní 2020 og 31. mars 2021. Engin efni eru til þess að gera ákærða frekari sviptingu ökuréttar nú enda eru brot þau sem ákært er fyrir nú framin fyrir uppsögu síðastgreinds dóms einsog áður hefur komið fram.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 111.600 krónur að meðtöldum virðisaukaskatti, og 360.635 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf fyrir hönd J-kk-ef K-kk-ef saksóknar fulltrúa.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf K-kk-nf sæti fangelsi í sexmánuði.

Ákærði greiði málsvarnarþóknun skipað verjanda síns, S-kk-ef S-kk-ef lögmanns, 111.600 krónur að meðtöldum virðisaukaskatti, og 360.635 krónur í annan sakarkostnað.

K-kvk-nf J-kvk-nf